АҞӘА, рашәара 30 - Sputnik. Ԥхынгәы 1, 00:00 инаркны 22:00 сааҭ рҟынӡа Аҟәа ахәҭак ӡыда иаанхоит ҳәа аанацҳауеит АУН "Аӡыканал".
Аӡы ҟалаӡом араионқәа: Ажәытә ҳабла, Колос, Адыгаа рымҩа, авокзал, ВИЕМ, ақалақь агәы, аџьармыкьа, Алашарбага иахьрыҵаркуа.
Уаанӡа АУН "Аӡыканал" аҟны Sputnik ишазеиҭарҳәахьоу ала, аӡы лассы-лассы аанкылара азҵаара аӡбаразы комплексла аӡымҩангагақәа ԥсахтәуп. Арахь иаҵанакуеит аӡыҭгагақәа, аӡеизакырҭақәа, аӡеихшарҭақәа.
Иара убас шәаԥхьар ҟалоит:
- Зегь зхароу атрубоуп: Аҟәа аӡы аҟамзаара зыхҟьо